16. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ Αριθ. 5100/1600 της 10 Απρ./14 Ιουν.  1984  (ΦΕΚ Β΄ 387) Καθορισμός διαδικασίας μίσθωσης Ιδιωτ. αυτοκινήτων από Δημόσιες Υπηρεσίες και τις υπηρεσίες που αναφέρονται ή εμπίπτουν στις διατάξεις του άρθρ. 1 του Ν.Δ. 2396/1953. Έχοντας υπόψη τις διατάξεις: α)Του Ν.Δ. 2396/53 «περί κανονισμού χρήσεως και κινήσεως των αυτ/των οχημάτων των Δημ. Υπηρεσιών, ΝΠΔΔ, κ.λ.π.». β)Του Ν.Δ. 321/69 «περί Κώδικος Δημοσίου Λογιστικού» όπως τροποποιήθηκε και συμπληρώθηκε μεταγενέστερα. γ)Του Π.Δ. 770/75 «περί διαρθρώσεως του Υπουργείου Προεδρίας Κυβερνήσεως κ.λ.π.» όπως έχει τροποποιηθεί και συμπληρωθεί με τα Π.Δ. 935/75 και 446/77. δ)Την ΔΙΑ/Φ25/3/81 Πρωθυπουργική απόφαση «περί μεταβίβασης αρμοδιοτήτων στον Υπουργό Προεδρίας της Κυβέρνησης», αποφασίζουμε : Καθορίζουμε τη διαδικασία που πρέπει να ακολουθείται από τις Δημόσιες Υπηρεσίες και γενικότερα απ’ όλες τις υπηρεσίες, ΝΠΔΔ κ.λ.π. που εμπίπτουν στις διατάξεις του άρθρ. 1 του Ν.Δ. 2396/53 ως εξής: α)Για οποιαδήποτε μίσθωση ιδιωτικού αυτοκινήτου Δ.Χ. για μεταφορά προσώπων, υλικών κ.λ.π. οι ενδιαφερόμενες υπηρεσίες θα πρέπει να στέλνουν σχετική αίτηση που θα έρχεται στο Υπουργείο Προεδρίας της Κυβέρνησης πριν από την πραγματοποίηση της μίσθωσης, δια του Υπουργείου που εποπτεύει την υπηρεσία και απαραιτήτως με την σύμφωνη γνώμη του Υπουργού. Απαραίτητη προϋπόθεση για την έκδοση απόφασης μίσθωσης αυτ/των είναι τα παρακάτω στοιχεία που πρέπει να αναφέρονται στη σχετική αίτηση: 1)Ο αριθμός των αυτ/των που χρειάζεται να μισθωθεί καθώς και η κατηγορία τους (επιβατικά, φορτηγά, ειδικά κ.λ.π.). 2)Ο συγκεκριμένος σκοπός της μίσθωσης αιτιολογημένος. 3)Η χρονική διάρκεια της μίσθωσης και η ημερομηνία έναρξης της μίσθωσης. 4.Η δαπάνη που απαιτείται για τη μίσθωση αν αυτό είναι δυνατό ή σε αντίθετη περίπτωση η πιθανή (σημειώνεται ότι η δαπάνη θα αντιστοιχεί στο ποσό που χρειάζεται για τη μίσθωση των αυτ/των και όχι σ’ άλλες συναφείς δαπάνες π.χ. εργατικάδιανυκτερεύσεις, φέρυ μπωτ, κ.λπ.). 5)Ποιόν Προϋπολογισμό θα βαρύνει η δαπάνη και αν υπάρχει εγγεγραμμένη σχετική πίστωση κατά την ημερομηνία της αίτησης. 6)Αν η ανάγκη που παρουσιάζεται για τη μίσθωση δεν μπορεί να αντιμετωπιστεί με υπηρεσιακά αυτοκίνητα και προκειμένου περί επιβατικών με τα συγκοινωνιακά μέσα μαζικής μεταφοράς. β)Καμιά μίσθωση δεν θα πραγματοποιείται πριν την έκδοση της σχετικής απόφασής μας. Αιτήσεις που δεν θα αναφέρουν τα παραπάνω στοιχεία δεν θα λαμβάνονται υπόψη. γ)Η διενέργεια των μισθώσεων Ιδ. αυτοκινήτων Δ.Χ. που εγκρίνονται με τον τρόπο αυτό, ο καθορισμός των επί μέρους δικαιολογητικών, ο Τεχνοοικονομικός έλεγχος, η τελική έγκριση των δαπανών, η παρακολούθηση των σχετικών πιστώσεων κ.λ.π. θα πραγματοποιούνται σύμφωνα με τις ειδικές διατάξεις που ισχύουν. Τα Υπουργεία παρακαλούνται να δώσουν εντολές και οδηγίες στις υπηρεσίες τους, ΝΠΔΔ, Οργανισμούς κ.λπ. που εποπτεύουν για την πιστή εφαρμογή των ανωτέρω. δ)Από την παραπάνω διαδικασία εξαιρούνται: 1)Όλες οι Δημόσιες Υπηρεσίες, Οργανισμοί ΝΠΔΔ κ.λπ. για την αντιμετώπιση επειγουσών και έκτακτων περιπτώσεων (π.χ. πυρκαγιές, χιονοπτώσεις, πλημμύρες, σεισμοί κ.λ.π.). Στις περιπτώσεις αυτές οι σχετικές αιτήσεις για την έγκριση της μίσθωσης θα στέλνονται σε μας εκ των υστέρων, όταν αυτές δεν εμπίπτουν στις παραπάνω περιπτώσεις, το αργότερο μέσα σε 10 μέρες αιτιολογημένες από τα υπηρεσιακά όργανα που διέταξαν την κατ’ εξαίρεση διενέργειά της. 2)Όταν η δαπάνη για κάθε περίπτωση δεν υπερβαίνει το ποσό των 100.000 και μέχρι 1.000.000 το χρόνο χωριστά για το σύνολο των Κεντρικών υπηρεσιών, χωριστά για κάθε Νομαρχία και χωριστά για κάθε ΝΠΔΔ κ.λ.π. που εποπτεύει η έγκριση θα γίνεται από τον αρμόδιο Υπουργό. (Αντί για τη σελ. 248,11(α) Σελ. 248,11(β) Τεύχος Ζ52-Σελ. 61 Κρατικά αυτοκίνητα 21.Ε.ε.14-16 3)Όταν η δαπάνη δεν υπερβαίνει τις 40.000 δρχ. για κάθε περίπτωση και μέχρι 500.000 δρχ. το χρόνο χωριστά για κάθε δ/νση, Τμήμα     ή     γραφείο   και    χωριστά    για     κάθε ΝΠΔΔ, ΟΤΑ κ.λ.π. που εποπτεύει, η έγκριση θα δίνεται από τον Νομάρχη. Στην αρμοδιότητα του Νομάρχη ανήκει και η μίσθωση αυτοκινήτων με τα ίδια ποσά και από τις δια νομαρχιακού επιπέδου υπηρεσίες. Επίσης στην αρμοδιότητα του Νομάρχη ανήκει και η έκδοση των αποφάσεων μίσθωσης αυτοκινήτων για τη μεταφορά των μαθητών, από τον τόπο κατοικίας των στην έδρα του σχολείου και αντίστροφα. 4)Όταν η δαπάνη δεν υπερβαίνει τις 20.000 κατά περίπτωση και μέχρι 300.000 το χρόνο για τους ΟΤΑ, την έγκριση θα δίνει ο αρμόδιος Δήμαρχος ή Πρόεδρος Κοινότητας. 5)Όταν η μίσθωση γίνεται για την εφαρμογή συγκεκριμένου προγράμματος εκπαίδευσης των φοιτητών ή σπουδαστών, την έγκριση θα δίνει η αρμόδια Πρυτανική αρχή. Στην κατηγορία αυτή δεν συμπεριλαμβάνονται οι εκπ/κές εκδρομές εσωτερικού-εξωτερικού. 6)Για τις περιπτ. 2, 3, 4 και 5 που η έγκριση θα δίνεται από τους Υπουργούς, Νομάρχες, Δημάρχους, Προέδρους Κοινοτήτων και Πρυτανικών αρχών, η απόφαση αυτή αποτελεί εξουσιοδότηση χωρίς να μεταβιβάζεται σε κατώτερα υπηρεσιακά όργανα η αρμοδιότητα αυτή. 7.Τα Αρχηγεία που ανήκουν στο Υπουργείο Δημ. Τάξεως εξουσιοδοτούνται όπως με τις αποφάσεις των, μισθώνουν αυτοκίνητα για την κάλυψη υπηρεσιακών των αναγκών όταν αυτές δεν μπορούν να αντιμετωπισθούν με τα υπηρεσιακά αυτοκίνητα, ως κατωτέρω: α)Μέχρι 5.000 την περίπτωση, ο Διοικητής Δ/νσεως. β)Μέχρι 15.000 την περίπτωση, ο Ανώτερος Δ/ντής Δ/νσεως και  γ)Μέχρι 30.000 την περίπτωση, ο Αρχηγός. 8)Τα Αρχηγεία που ανήκουν στο Υπουργείο Εθνικής Άμυνας, εξουσιοδοτούνται όπως, με αποφάσεις τους μισθώνουν αυτοκίνητα για την κάλυψη των πάσης φύσεως αναγκών τους, που δεν μπορεί να αντιμετωπιστούν με υπηρεσιακά αυτοκίνητα και προκειμένου για επιβατικά με τα συνήθη μέσα μαζικής μεταφοράς. 9)Για τις μισθώσεις αυτοκινήτων που γίνονται από Δημόσιες υπηρεσίες, ΟΤΑ κ.λ.π. για αποκλειστική εξυπηρέτηση και μόνο των εκτελουμένων έργων με αυτεπιστασία και που η δαπάνη της μίσθωσης αποτελεί μέρος του εγκεκριμένου προϋπολογισμού του Έργου και όχι ειδικώτερη δαπάνη εκτός αυτού. Σελ. 248,12(β) Τεύχος Ζ52-Σελ. 62 ε)Από την έναρξη εφαρμογής της απόφασης αυτής που θ’ αρχίσει από τη δημοσίευσή της κάθε προγενέστερη σχετική με το αντικείμενο της μίσθωσης απόφαση, καταργείται. στ)Τα Υπουργεία και οι Νομαρχίες του Κράτους παρακαλούνται για την ανακοινοποίηση της απόφασης αυτής μαζί με τις οδηγίες τους σ’ όλες τις υπηρεσίες τους και τα εποπτευόμενα ΝΠΔΔ, ΟΤΑ κ.λ.π. για την πιστή εφαρμογή της. ζ)Στο τέλος κάθε χρόνου οι υπηρεσίες που έχουν πραγματοποιήσει μισθώσεις θα πρέπει να στέλνουν απαραίτητα σχετική κατάσταση στο Υπουργείο Προεδρίας της Κυβέρνησης στην οποία θα αναφέρονται αναλυτικά ο αριθμός των αυτοκινήτων, η δαπάνη και ο αριθμός της σχετικής εγκριτικής απόφασης. 21.Ε.ε.16 Κρατικά αυτοκίνητα 